**Radikale Venstre – Horsens**

**Generalforsamling + opstillingsmøde til KV17**

Referat fra generalforsamling 2017 i Horsenskredsens radikale venstre.

I henhold til vedtægternes § 3 afholdtes den årlige generalforsamling i den radikale vælgerforening

tirsdag, den 4. april 2017 kl. 19.00 på restaurant Oksen, Grønnegade 3, 8700 Horsens

Referat i henhold til vedtægterne:

1. Valg af dirigent og mødesekretær

*Christine Gyldenhof er valgt som mødesekretær*

*Knud Nielsen er valgt som dirigent.*

*Dirigenten erklærede generalforsamlingen for lovligt indkaldt.*

1. Formandens beretning - i uddrag

*Det har været en bestyrelse med mange nye ansigter i år. Vi kom hurtigt i gang med foreningsåret som medarrangør for et arrangement om kampfly sammen med Socialdemokraternes Henrik Dam, Enhedslistens forsvarsordfører Nikolaj Villumsen og vores egen folketingskandidat Karen Melchior. Vi fik Børge valgt ind i Hovedbestyrelsen i foråret.*

*I oktober fik vi besøg af Morten Østergaard en hel dag, hvor vi havde lavet et program med fokus på uddannelse. Her var Morten forbi Horsens Gymnasium, arr. af Jakob, og VUC Horsens, arr. af Sinnet, som sidder i bestyrelsen. Som sidste punkt på dagen havde Karin Bendtsen arrangeret et besøg på Learnmark. Det blev en god rundtur, hvor Morten mødte mange (potentielle) radikale førstegangsvælgere.*

*Efter Dennis Hansens udtrædelse af partiet, og dermed bestyrelsen, indtrådte Børge Sørensen (1. suppleant) som medlem af bestyrelsen fra efteråret 2016.*

*Vi skød det nye år i gang med radikal nytårskur med Karen Melchior med på video fra København og regionsrådsmedlem Hanne Roed og Sinnet Ellehauge Haag som talere. Der var ca. 20 deltagere, og det var en rigtig god formiddag. Vi holdt aktivitetsdag i marts, hvor Morten Østergaard igen kom på besøg i Horsens til en formiddag på gågaden.*

*Senere en søndag i marts lavede vi ”politisk værksted”, hvor vi tegnede de store streger frem mod kommunalvalget senere i år. Det var en dag, hvor vi virkelig havde tid til at tage den politiske debat.*

*Tak til bestyrelsen for samarbejdet i det forgangne år.*

*Formandens beretning blev taget til efterretning.*

1. Forelæggelse af det reviderede regnskab

*Revisor har noteret enkelte bilag for mindre beløb, som der ikke kan gøres rede for. Det skyldes, at den nuværende bestyrelse ikke har fået disse bilag fra den foregående bestyrelse.*

*Ros til kassereren for godt arbejde.*

*Regnskabet er godkendt.*

1. Behandling af indkomne forslag

Bestyrelsen fremlægger 2 forslag:

1. Ændring af § 4 b: ”6 medlemmer valgt af generalforsamlingen” ændres til ”4-6 medlemmer valgt af generalforsamlingen”
2. Ny § 5 stk. 4:
"Foreningen forpligtes ved sin underskrift af bestyrelsesformand og kasserer i forening. Bestyrelsen kan godkende, at formand og kasserer kan råde over dankort og netbank til foreningens bank-/girokonti hver for sig."

*Forslag til ændring af § 4 b er vedtaget med den tilføjelse, at ved stemmelighed er formandens stemme afgørende.*

*Forslag til ændring af § 5 stk. 4 er vedtaget.*

1. Fastsættelse af kontingent for det følgende år

Bestyrelsen indstiller, at kontingentet for 2017 forbliver det samme som for 2016

*Indstillingen er vedtaget.*

1. Valg af
a) formand: Jakob Schow-Madsen genopstiller

Jakob Schow-Madsen er genvalgt.

b) bestyrelsesmedlemmer

Christine Gyldenhof - ikke på valg

Claus Pedersen - ikke på valg

Sinnet Ellehauge Haag – ikke på valg

Børge Sørensen - ikke på valg (indtrådt som suppleant i den forløbne periode)

Karin Bendtsen er på valg, men genopstiller ikke

Jørgen Serup er på valg, men genopstiller ikke.

Yderligere to bestyrelsesmedlemmer kan vælges.

*Anda Rosing og Jeanette Refstrup er valgt for to år.*

c) suppleanter

Der skal vælges 2 suppleanter, en for 2 år og en for 1 år

*Knud Nielsen er valgt for 2 år.*

*Erling Worm er valgt for 1 år.*

d) 1 revisor for 2 år (nyvalg)

*Anders Tornbjerg genopstiller ikke. Tak til Anders for mange års god tjeneste som revisor.*

*Karsten Ellehauge Haag er valgt.*

e) 1 revisorsuppleant for 2 år

*Jørgen Serup er valgt.*

1. Valg af delegerede til storkredsforsamlingen

*Vi har fire delegerede. Mødet afholdes lørdag d. 29. april*

*Helle Eriksen,*

*Jakob Schow-Madsen,*

*Christine Gyldenhof og*

*Søren Bæk er valgt*

*Anda Rosing er valgt som suppleant (Sidste: Det bliver Anda Rosing, der deltager, da Søren Bæk har meldt forfald).*

1. Valg af delegerede til regionsforsamlingen

(Samme dato som pkt. 7)

*Vi har fire delegerede. Det afholdes lørdag d. 29. april*

*Helle Eriksen,*

*Jakob Schow-Madsen,*

*Christine Gyldenhof og*

*Søren Bæk er valgt*

*Anda Rosing er valgt som suppleant (se ovenfor).*

1. Valg af delegerede til landsmødet

*Vi har fire delegerede til landsmødet. Bestyrelsen foreslår, at der gives et tilskud på 1.000 kr. per delegeret pga. af de høje omkostninger ved at deltage. Landsmødet foregår 16.-17. september 2017.*

*Børge Sørensen,*

*Sinnet Ellehauge Haag,*

*Christine Gyldenhof og*

*Mette Sandberg er valgt.*

*Jakob Schow-Madsen er valgt som suppleant.*

1. Valg af 1 bestyrelsesmedlem til Storkreds Østjyllands bestyrelse

*Jakob Schow-Madsen er valgt.*

1. Valg af folketingskandidat

*Karen Melchior er genvalgt. KM holdt et kort oplæg med en række politiske statements*

1. Eventuelt

*Opfordring til at alle melder sig ind som støttemedlem i RU.*

*RU kommer på dagsordenen til næste års generalforsamling.*

*Stort tak til Jørgen og Karin for deres indsats i bestyrelsen.*

**Referat fra opstillingsmøde til KV 17, jfr. Vedtægternes § 7**

1. Valg af dirigent og referent

*Christine Gyldenhof er valgt som mødesekretær*

*Knud Nielsen er valgt som dirigent.*

*Dirigenten erklærede generalforsamlingen for lovligt indkaldt.*

1. Beslutning om og evt. bemyndigelse af bestyrelsen vedr. valgforbund

*Bestyrelsen bemyndiges til at indgå valgforbund med Socialdemokraterne.*

1. Kandidatliste (evt. bemyndigelse af bestyrelsen om udvidelse af denne)

*Sinnet Ellehauge Haag er valgt som spidskandidat.*

*Som nr. 2 og 3:*

*Ida Erhardtsen,*

*Jeannette Refstrup*

*Der er 13 stemmeberettigede. Der var 13 afgivne stemmer, 12 gyldige og 1 ugyldig.*

*Ida Erhardtsen 6 stemmer*

*Jeannette Refstrup 6 stemmer*

*Efter 2 runder med stemmelighed blev Ida valgt som nummer 2 ved lodtrækning*

*Jeannette er valgt som nummer 3 ved lodtrækning.*

*Bestyrelsen bemyndiges til senere at supplere kandidatlisten.*

*Karin Bendtsen og Jakob Schow-Madsen opstilles og placeres på listen af bestyrelsen.*

1. Evt.

*Helle Eriksen stiller op til regionsrådsvalget som repræsentant for Horsens-kredsen.*

*Tak for god ro, god orden og ikke mindst god stemning!*

*Referat: Christine Gyldenhof*

*Jakob Schow-Madsen*